钦定古今图书集成/明伦汇编/氏族典/第401卷 > 《凌迪知万姓统谱》 > 底蕴
## 钦定古今图书集成/明伦汇编/氏族典/第401卷 > 《凌迪知万姓统谱》 > 底蕴

按《考城县志》：“蕴字汝章，顺天府文安县人。正统末，北
敌犯阙，蕴曾大父移家考城，遂占籍焉。蕴性颖异，弱
冠领弘治辛酉乡荐，正德甲戌成进士。初任兴化知
县，有声，调繁宜兴，改咸阳，绩最，擢礼科给事中。嘉靖
改元，转左右给事中，出守太平，改凤阳，以外艰归。服
阕，补安庆，治行为江左第一。历迁都御史，巡抚甘肃。”
遇敌数万入寇，蕴出奇兵破之。既而羌势转炽，蕴命
将出师，斩获无筭。自是敌人不复南下。后竟以劳卒。